Vígszínház hírlevél

„Itt ezen a különleges helyen lehetségesnek tűnhet az is, amit máshol el sem tudnánk képzelni” Több mint kétszáz évvel Mary Shelley regényének első kiadása után Hegymegi Máté rendező és alkotócsapata a Vígszínház társulatával állítja színpadra Victor Frankenstein, a teremtő és Teremtménye történetét. Az új változat a szeretet és ragaszkodás, a beilleszkedés és kitaszítottság, a teremtő és teremtmény viszonyát, valamint az ember mindenhatóságának illúzióját és az alkotás morális felelősségének kérdését gondolja újra. Az előadás látványvilágának meghatározó eleme egy monumentális vitorláshajó, ami a Vígszínház 130 éves történetének egyik legkomplexebb díszlete. A Frankenstein – A modern Prométheusz február 21-től látható a Vígszínházban. Az előadás díszlettervezője Fekete Anna, jelmeztervezője Kálmán Eszter. Szereplők: Orosz Ákos, ifj. Vidnyánszky Attila, Medveczky Balázs, Radnay Csilla, Méhes László, Horváth Szabolcs, Varga-Járó Sára, Gál Réka Ágota m.v., Nagy-Kálózy Eszter, Zoltán Áron, Szántó Balázs, Bölkény Balázs, Molnár András m.v., Laczkó Bálint e.h. és Steenhuis Raul e.h. További információkat a bemutatóról ezen a linken találnak.
## Frankenstein – A modern Prométheusz Victor Frankenstein a lehetetlent kíséreli meg: élővé teszi az élettelent. Évek megszállott munkájának eredményeképpen életre kelt egy mesterséges lényt, de a kísérlet végeredménye elborzasztja. Ebben a pillanatban bevégeztetett: neki is és teremtményének is. Frankenstein …
János Vitéz színcert a Víg Szalonban Három elismert, alkotó, művész adaptációjában hangzik el, a költőfejedelem Petőfi Sándor egyik kiemelkedő alkotása a János vitéz. Mogyoró Kornél a Kult 50 Tagja, többszörös Magyarország legjobb ütőhangszerese díjas, ütőhangszeres, zeneszerző, Tarján Veronika a Fonogram díjas Veronaki zenekar énekese, frontembere, Orosz Ákos Junior Prima, Soós Imre- és Kaszás Attila-díjas színész, szövegíró, dalszerző, a Vígszínház társulatának tagja. A színcert műfaj a színház és koncert keveredésére utal, Petőfi örökbecsű műve hol prózában, hol énekelve jelenik meg, olyan különleges ütőhangszerek kíséretével, mint például a handpan, a steel drum, a waterphone, a kalimba, vagy a berimbau, amiket egy looperen keresztül élőben, több sávra rögzítve játszik fel Kornél, így állítva elő akár nagyzenekari hangzást. A zenén keresztül a trió elrepíti a hallgatót egészen Tündérországig. Írta: Petőfi Sándor Zene: Mogyoró Kornél Alkotók és játszók: Mogyoró Kornél zenész, Tarján Veronika énekes, Orosz Ákos színművész
## János vitéz Három elismert, alkotó, művész adaptációjában hangzik el, a költőfejedelem Petőfi Sándor egyik kiemelkedő alkotása a János vitéz. Mogyoró Kornél a Kult 50 Tagja, többszörös Magyarország legjobb ütőhangszerese díjas, ütőhangszeres, zeneszerző, Tarján Veronika a Fonogram …
„Ifj. Vidnyánszky Attila afféle időutazással vásári forgatagot teremt a Vígben, ehhez pedig adottak a klasszikus kosztümök, kellékek és Csiki Csaba antikolt fehér fából épített „csupa ajtó” díszlete. Utóbbi némi lomtalanítós hangulatot áraszt, olyan, mintha összehordták volna mindenféle limlomokból, sőt még Liliomfi és Szellemfi hátizsákja is antik kisasztal. A háttérben ott ül a Csángálló zenekar, és a színészek is gyakran dalra fakadnak.” (G. Tóth Ilda – Forbes) A Liliomfit legközelebb február 24-én játsszuk a Vígszínházban. További dátumok: március 17. 19:00, március 21. 14:30 és április 12. 18:00. Szereplők: Keresztes Tamás m.v., Gál Réka Ágota m.v., Ötvös András, Balázsovits Edit, Rudolf Péter, Sághy Tamás, Gyöngyösi Zoltán, Varga-Járó Sára, Zoltán Áron, Méhes László, Borbiczki Ferenc, Molnár András m.v. és Nyomárkay Zsigmond m.v.
Szigligeti Ede ## Liliomfi Szigligeti Ede az 1848/49-es forradalom és szabadságharc leverése utáni megfáradt, csalódott hangulatban mindössze két délután alatt írta meg a magyar drámairodalom legtöbbet játszott komédiáját. Közel két évszázada ad reményt és erőt „e rút világban” …
Fedezzék fel újra a klasszikus mesét a Vígszínház színpadán! A Pinokkió című előadásunk izgalmas kalandra hívja a kicsiket és nagyokat egyaránt, ahol a játékos humor, a látványos zene és a szívhez szóló pillanatok együtt mesélik el a kis fabábu felnőtté válásának történetét. A különleges színházi élményt legközelebb március 7-én 11 órakor és 15 órakor játsszuk a Vígszínházban. További időpont: április 24. 18:00
Presser Gábor – Sztevanovity Dusán – Benedek Albert – Keresztes Tamás – Kovács Krisztina ## Pinokkió A világ leghíresebb fabábujáról szóló mesét mindenki ismeri. Carlo Collodi 1883-ban megjelent regényét viszont csak kevesen olvasták, pedig a Pinokkió kalandjai hihetetlenül szórakoztató, fordulatos, és néhol persze kicsit ijesztő is. Ez az új, vígszínházi …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2026 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük